Alina Bădic a vorbit, în emisiunea "360 de grade", despre echinocțiul de primăvară și recentele explozii solare. Invitații săi, psihologul Stelian Chivu și parapsihologul Gigi Chivu, au explicat faptul că în această perioadă trebuie să fim conectați cu natura, să procesăm și să eliminăm emoțiile negative și să rămânem doar cu trăirile de frecvență înaltă, să renunțăm la frici și fobii și să căutăm echilibrul interior, care va aduce echilibru și cu exteriorul.
"E foarte important să ne împământăm, să ne legăm cumva de teluricul și magnetismul pământului, căci natura respectă niște legități universale. Or când noi ne împământăm, intrăm în ritmul vibrațional al planetei noastre – fie că mergem pe jos, mergem într-un parc, facem mișcare, mergem în natură în excursie – e primul pas conștientizat pe care trebuie să-l facem.
Pe de altă parte, s-a auzit sigur de instant karma – karma instantanee sau extrem de rapidă. Un factor important de conștientizat în aceste descărcări de plastmă fotonică este că acești fotoni au proprietatea de a ne activa instantaneu gândurile și de a ne face să le manifestăm, adică suntem ajutați să manifestăm propriile noaste gânduri. E foarte important!
Cei care au gândire de frecvență joasă e bine să conștientizeze acest lucru, să-și proceseze propria mentalitate și să treacă către un model nou, să schimbe paradigma propriei gândiri. Altfel, se va manifesta această instant karma, tocmai datorită proprietăților plasmatice și fotonice ale Soarelui, care fac ca aceste gânduri să se materializeze, să creeze conjuncturi, situații de viață, sincronicități", a declarat parapsihologul Gigi Chivu, insistând apoi pe procesul de "a ne lumina gândurile".
Și Stelian Chivu a vorbit despre importanța luminii, a menținerii unei stări pozitive, cu gânduri de vibrație înaltă, care să respingă panicile și fricile.
"E posibil să primim pe diverse canale tot felul de știri care seamănă panică, groază, frică teroare, că o să fie explozie solară, o să cadă, o să pocnească… Recomandăm să facem tot efortul să evităm aceste știri negative, alarmiste.
Când trăim o emoție de frică, celulele noastre se contorsionează, stresul face ca la nivel de celulă să se strângă, să-și închidă căile de comunicare cu celelalte celule. Când trăim o frică, celula, corpul se contorsionează și nu se mai face hrană, alimentare cu informație, evacuarea toxinelor, și – ceea ce e foarte imporiant în această perioadă – nu se mai primește nici lumină. Lumina e o hrană fără de care viața nu ar exista", a explicat psihologul Stelian Chivu.